પ્રેમીઓને પકડીને ધોકાવવા સિવાય બીજો કોઈ કામધંધો ન હોય એવી સ્ટોરીવાળી ફિલ્મોની આપણે ત્યાં નવાઈ નથી. જ્યારે એ જ લાઇન પર ફિલ્મ બનાવવી હોય ત્યારે ફિલ્મમાં કંઈક તો નવું જોઈએને. અરે, હીરો-હિરોઇનને ગુંડાઓથી બચાવે અને એ જોઈને હિરોઇન હીરોના પ્રેમમાં પડી જાય એ ટ્રૅક તો કદાચ ડાયનોસૉરના જમાનામાં પણ આઉટડેટેડ ગણાતો હશે. આટલી હદે ઍસેમ્બલી લાઇન પ્રોડક્શન જેવી બીબાઢાળ ફિલ્મ હોવા છતાં એ લગભગ અઢી કલાક જેટલી તોતિંગ લાંબી છે. જો વિપશ્યના કે મેડિટેશન કરવાનો અનુભવ હોય તો જ આટલો સમય ધીરજ રાખીને બેસી શકીએ.